b'\n_START_ARTICLE_\nMTZ-50\n_START_PARAGRAPH_\nMTZ-50 (rus. \xd0\x9c\xd0\xa2\xd0\x97-50)\xc2\xa0\xe2\x80\x93 \xe2\x80\x9eBelarus\xe2\x80\x9c mark\xc4\x97s traktoriai. Jie gaminti iki 1985\xc2\xa0m. Per vis\xc4\x85 \xc5\xa1io traktoriaus gamybos laik\xc4\x85 pagaminta 1 256 800 vienet\xc5\xb3. Jie tapo papuliar\xc5\xabs d\xc4\x97l universalumo ir \xc4\xafvairi\xc5\xb3 panaudojimo galimybi\xc5\xb3, taip pat d\xc4\x97l paprasto ir s\xc4\x85lyginai pigaus remonto.\n_START_SECTION_\nTechninis apra\xc5\xa1ymas\n_START_PARAGRAPH_\n\xe2\x80\x9eMTZ-50\xe2\x80\x9c tur\xc4\x97jo \xe2\x80\x9eD-50\xe2\x80\x9c varikl\xc4\xaf, kuris i\xc5\xa1vyst\xc4\x97 55 AG (41 kW) ir tur\xc4\x97jo 9 (+1) pavaras, leidusias jam leido pasiekti 25 km/h greit\xc4\xaf. Variklis gali b\xc5\xabti u\xc5\xbevedamas starteriu arba paleidimo varikliu. Traktoriaus gabaritiniai matmenys: ilgis 3810\xc2\xa0mm; plotis 1970\xc2\xa0mm; auk\xc5\xa1tis 2470\xc2\xa0mm. Traktorius sv\xc4\x97r\xc4\x97 2,9 t. Taip pat buvo gaminamas modelis, turintis keturi\xc5\xb3 varom\xc5\xb3j\xc5\xb3 rat\xc5\xb3 sistem\xc4\x85; jis vadinamas MTZ-52.\n_START_SECTION_\nI\xc5\xa1vaizda\n_START_PARAGRAPH_\nPirmaisiais gaminimo metais buvo gaminami suapvalintu variklio gaubtu, bet v\xc4\x97liau buvo pakeistas \xc4\xaf labiau kampuot\xc4\x85. Kabina taip pat apvali\xc5\xb3 form\xc5\xb3, bet ji nepakito per vis\xc4\x85 gaminimo laikotarp\xc4\xaf. Kabinos stogas buvo pusiau brezentinis, pusiau skardinis. Kabinos stogo priekin\xc4\x97je dalyje buvo ventiliatorius, skirtas kabinos v\xc4\x97dinimui. \xc5\xa0oniniai ir galinis langai buvo stumdomi.\n_START_SECTION_\nEksportas\n_START_PARAGRAPH_\n\xe2\x80\x9eMTZ-50\xe2\x80\x9c buvo eksportuojami \xc4\xaf daugel\xc4\xaf \xc5\xa1ali\xc5\xb3, bet daugiausiai \xc4\xaf Vakar\xc5\xb3 Europ\xc4\x85. Mechani\xc5\xa1kai jie niekuo nesiskyr\xc4\x97 nuo \xc4\xafprast\xc5\xb3 modeli\xc5\xb3. Eksportui skirti traktoriai buvo da\xc5\xbeomi raudonai, \xc4\xafprastiniai\xc2\xa0\xe2\x80\x93 m\xc4\x97lynai.'